----

----

II Aktai, kurių skelbti neprivaloma

Komisija

----

KOMISIJOS SPRENDIMAS

2005 m. balandžio 11 d.

nustatantis ekologinius kriterijus ir susijusius vertinimo bei patikros reikalavimus, taikomus suteikiant asmeniniams kompiuteriams Bendrijos ekologinius ženklus

(pranešta dokumentu Nr. C(2005) 1024)

(tekstas svarbus EEE)

(2005/341/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,

pasitarusi su Europos Sąjungos ekologinio ženklinimo valdyba,

kadangi:

PRIĖMĖ ŠĮ SPRENDIMĄ:

1 straipsnis

„Asmeninių kompiuterių“ produktų grupei priskiriami kompiuteriai, skirti darbui pastovioje vietoje, pavyzdžiui, ant stalo, ir susidedantys iš sisteminio įrenginio ir vaizduoklio, kurie yra arba nėra sujungti į vieną bloką, bei klaviatūros.

Produktų grupei taip pat priklauso sisteminiai įrenginiai, klaviatūros ir vaizduokliai, skirti naudoti kartu su asmeniniais kompiuteriais.

Šiai produktų grupei serveriai nėra priskiriami.

2 straipsnis

Kad asmeniniam kompiuteriui galima būtų suteikti Bendrijos ekologinį ženklą pagal Reglamentą (EB) Nr. 1980/2000, prietaisas turi būti priskiriamas „asmeninių kompiuterių“ produktų grupei ir turi atitikti šio sprendimo priede išdėstytus ekologinius kriterijus.

3 straipsnis

„Asmeninių kompiuterių“ produktų grupei taikomi ekologiniai kriterijai ir susiję vertinimo bei patikros reikalavimai galioja iki 2009 m. balandžio 30 d.

4 straipsnis

Administravimo tikslais „asmeninių kompiuterių“ produktų grupei priskiriamas kodas „013“.

5 straipsnis

Sprendimas 2001/686/EB panaikinamas.

6 straipsnis

Ekologinius ženklus, suteiktus produktams, priklausantiems „asmeninių kompiuterių“ produktų grupei, iki pranešimo apie šį sprendimą dienos galima ir toliau naudoti iki 2006 m. kovo 31 d.

Jeigu prašymai suteikti ekologinį ženklą „asmeninių kompiuterių“ produktų grupei priklausančiam produktui buvo pateikti iki pranešimo apie šį sprendimą dienos, tokiems produktams ekologinis ženklas gali būti suteikiamas pagal Sprendime 2001/686/EB apibrėžtas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.

7 straipsnis

Šis sprendimas skirtas valstybėms narėms.

Priimta Briuselyje, 2005 m. balandžio 11 d.

Komisijos vardu

Stavros DIMAS

Komisijos narys

----

(1)OL L 237, 2000 9 21, p. 1.

(2)OL L 242, 2001 9 12, p. 4.

----

PRIEDAS

BENDRIEJI REIKALAVIMAI

Bandymai atliekami pagal paraišką, kaip nurodyta kriterijuose, o juos atlieka laboratorijos, atitinkančios bendrus reikalavimus, nustatytus standartu EN ISO 17025. Tam tikrais atvejais galima taikyti kitus bandymų metodus, jeigu jų lygiavertiškumą pripažįsta kompetentinga paraišką vertinanti institucija. Jeigu bandymai nenurodomi arba nurodomi atlikti tikrinant arba kontroliuojant, kompetentingos institucijos turėtų atitinkamai remtis paraiškų įteikėjų pateikiamomis deklaracijomis bei dokumentais ir (arba) nepriklausomų patikrinimų rezultatais.

Kompetentingoms institucijoms rekomenduojama, kad jos, vertindamos paraiškas ir tikrindamos, kaip laikomasi kriterijų, atsižvelgtų į pripažintų aplinkos apsaugos vadybos sistemų, pavyzdžiui, EMAS arba ISO 14001, įgyvendinimą. (Pastaba: tokias vadybos sistemas įgyvendinti nėra privaloma).

EKOLOGINIAI KRITERIJAI

1.   Energijos taupymas

Sisteminis įrenginys

Vaizduoklis

Pareiškėjas pateikia kompetentingai institucijai ataskaitą, patvirtinančią, kad energijos sunaudojimas neveikimo, ramybės ir darbo būsenose buvo išmatuotas taikant „Energy Star“ programos kompiuterių vaizduokliams (4.0 versija) nustatytą tvarką. Ataskaitose nurodomas energijos sunaudojimas visose trijose būsenose.

2.   Eksploatacijos prailginimas

Pareiškėjas kompetentingai institucijai pareiškia, kad produktas atitinka šiuos reikalavimus.

3.   Gyvsidabrio kiekis skystųjų kristalų ekrano (LCD) vaizduoklyje

Foninio LCD vaizduoklio apšvietimo kiekvienoje lempoje yra ne daugiau nei 3 mg gyvsidabrio.

Pareiškėjas kompetentingai institucijai pareiškia, kad produktas atitinka šiuos reikalavimus.

4.   Triukšmas

Asmeninio kompiuterio sisteminio įrenginio „deklaruotasis akustinis garso galingumas“ (1pW) pagal ISO 9296 3.2.5 punkto reikalavimus – ne didesnis negu:

Pareiškėjas pateikia kompetentingai institucijai ataskaitą, parengtą pagal ISO 17025 akredituotos nepriklausomos bandymų laboratorijos, patvirtinančią, jog triukšmo lygis buvo išmatuotas laikantis ISO 7779 standartų reikalavimų, ir deklaruojamas pagal ISO 9296 standartą. Ataskaitoje nurodomas bei pagal ISO 9296 standarto 3.2.5 punkto reikalavimus deklaruojamas triukšmo lygis, išmatuotas tuščiaeigėje būsenoje ir kreipties į disko valdymo įrenginį metu.

5.   Elektromagnetinis spinduliavimas

Asmeninio kompiuterio vaizduoklis atitinka EN 50279 standarte A kategorijai nustatytus reikalavimus.

Pareiškėjas pateikia kompetentingai institucijai ataskaitą, patvirtinančią, kad vaizduoklio spinduliuotės ribos atitinka reikalavimus.

6.   Grąžinimas, perdirbimas ir pavojingos medžiagos

Gamintojas siūlo vartotojui nemokamai grąžinti produktą ir visas detales, išskyrus tas, kurias užteršė patys vartotojai (pavyzdžiui, naudodami medicinoje arba branduolinėje energetikoje), atnaujinti arba perdirbti ir pakeisti. Be to, produktas turi atitikti šiuos kriterijus:

Pareiškėjas pareiškia, kad produktas atitinka šiuos reikalavimus ir pateikia paraišką vertinančiai kompetentingai institucijai išmontavimo ataskaitos egzempliorių.

Taikant 6(h) kriterijų, jeigu yra naudojami kokie nors antipirenai, dėl jų jokie pirmiau minėti perspėjimai neįrašomi, taip pat jie neįvardijami Direktyvos 67/548/EEB ar jos paskesniuose pakeitimuose dėl pavojingų medžiagų klasifikavimo, pakavimo ir žymėjimo, I priede. Šis reikalavimas netaikomas antipirenams, kurie panaudoti pakeičia savo cheminę sudėtį taip, kad dėl jų negali būti įrašomas nei vienas iš pirmiau išvardytų perspėjimų, taip pat jeigu apdorotoje detalėje mažiau nei 0,1 % antipireno išlieka tos pačios formos, kaip iki jo panaudojimo. Visi daugiau nei 25 g sveriančiose plastmasinėse detalėse naudojami antipirenai turi būti nurodyti paraiškos dokumentuose, nurodant jų pavadinimą ir CAS numerį.

7.   Nurodymai vartotojui

Produktas parduodamas vartotojui kartu su instrukcija, kurioje patariama, kaip derėtų produktą tinkamai ekologiškai naudoti ir, visų pirma:

Pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia naudojimo taisyklių egzempliorių.

8.   Pakuotė

Pakuotė turi atitikti šiuos reikalavimus:

Vertinimas ir patikra: pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia pakuotės pavyzdį (-džius).

9.   Ekologiniame ženkle pateikiama informacija

Ekologinio ženklo 2 langelyje yra šie įrašai:

Pareiškėjas pareiškia, kad produktas atitinka šiuos reikalavimus, ir kompetentingai institucijai pateikia ant pakuotės ir (arba) produkto, ir (arba) patvirtinančios dokumentacijos nurodomo ekologinio ženklo egzempliorių.

----

(1)  Kaip apibrėžta Jungtinių Amerikos Valstijų Aplinkos apsaugos agentūros ir galioja 2004 m. rugsėjo mėn., http://www.energystar.gov/index.cfm?c=computers.pr_crit_computers.

(2)  Pažangesnė konfigūracija ir energijos tiekimo sąsaja.

(3)  Kaip apibrėžta vaizduokliams „Energy Star“ 4 versija,

http://www.energystar.gov/index.cfm?c=computers.pr_crit_computers.

(4)  Kaip apibrėžta vaizduokliams „Energy Star“ 4 versija, http://www.energystar.gov/index.cfm?c=computers.pr_crit_computers.

(5)OL L 37, 2003 2 13, p. 19.

(6)OL 196, 1967 8 16, p. 1.

----

----

KOMISIJOS SPRENDIMAS

2005 m. kovo 23 d.

nustatantis patikslintus ekologinius kriterijus, taikomus suteikiant Bendrijos ekologinį ženklą rankomis plaunamų indų plovikliams

(pranešta dokumentu Nr. C(2005) 1026)

(tekstas svarbus EEE)

(2005/342/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,

pasitarusi su Europos Sąjungos ekologinio ženklinimo valdyba,

kadangi:

PRIĖMĖ ŠĮ SPRENDIMĄ:

1 straipsnis

Produktų grupę „rankomis plaunamų indų plovikliai“ sudaro:

„visi plovikliai, skirti rankomis plauti lėkštes, stalo indus, stalo įrankius, puodus, keptuves, kitus virtuvės indus ir pan.“

Produktų grupę sudaro buitiniam ir profesiniam naudojimui skirti produktai.

2 straipsnis

Siekiant pagal Reglamentą (EB) Nr. 1980/2000 gauti Bendrijos ekologinį ženklą rankomis plaunamų indų plovikliams, ploviklis turi priklausyti rankomis plaunamų indų ploviklių produktų grupei ir turi atitikti šio sprendimo priede išdėstytus ekologinius kriterijus.

3 straipsnis

Ekologiniai kriterijai ir atitinkami įvertinimo bei tikrinimo reikalavimai, nustatyti rankomis plaunamų indų ploviklių produktų grupei, galioja iki 2008 m. gruodžio 31 d.

4 straipsnis

Administravimo tikslais rankomis plaunamų indų ploviklių produktų grupei priskiriamas kodas 019.

5 straipsnis

Sprendimas 2001/607/EB panaikinamas.

6 straipsnis

Ekologiniai ženklai, prieš šio sprendimo paskelbimą išduoti produktams, kurie priskiriami rankomis plaunamų indų ploviklių produktų grupei, gali būti toliau naudojami iki 2006 m. kovo 31 d.

Jei paraiškos gauti ekologinį ženklą produktams, kurie priskiriami rankomis plaunamų indų ploviklių produktų grupei yra pateiktos iki šio sprendimo paskelbimo datos, ekologinis ženklas tiems produktams gali būti išduotas pagal Sprendime 2001/607/EB nustatytas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.

7 straipsnis

Šis sprendimas skirtas valstybėms narėms.

Priimta Briuselyje, 2005 m. kovo 23 d.

Komisijos vardu

Stavros DIMAS

Komiijos narys

----

(1)OL L 237, 2000 9 21, p. 1.

(2)OL L 214, 2001 8 8, p. 30.

----

PRIEDAS

SCHEMA

Kad rankomis plaunamų indų plovikliui (toliau – produktui) būtų galima suteikti ekologinį ženklą, jis turi priklausyti 1 straipsnyje apibrėžtai produktų grupei ir atitikti šio priedo kriterijus.

Kriterijų taikymo tikslai

Taikant šiuos kriterijus pirmiausia siekiama skatinti:

Nustatomi tokio lygio kriterijai, kuriais sudaromos sąlygos suteikti ženklą mažai aplinką veikiantiems rankomis plaunamų indų plovikliams.

Įvertinimo ir tikrinimo reikalavimai

Kiekvienam kriterijui nurodomi konkretūs įvertinimo ir tikrinimo reikalavimai.

Prireikus galima taikyti kitus bandymų metodus nei kiekvienam kriterijui nurodytieji, jei paraišką vertinanti kompetentinga institucija patvirtina jų lygiavertiškumą.

Jei bandymai neminimi, arba turimi omenyje tikrinimui ir monitoringui skirti bandymai, kompetentingos institucijos turėtų remtis pareiškėjo pateiktomis atitinkamomis deklaracijomis ir dokumentais ir (arba) nepriklausomų tikrinimų rezultatais.

Prireikus kompetentingos institucijos gali reikalauti patvirtinančių dokumentų ir gali atlikti nepriklausomus patikrinimus.

Jei iš pareiškėjo prašoma pateikti deklaracijas, dokumentus, analizės bandymų ataskaitas arba kitus kriterijų atitikties įrodymus, turima omenyje, kad juos gali pateikti pareiškėjas ir (arba) tiekėjas (-ai), ir (arba) jų tiekėjas (-ai) ir t. t.

Jei nurodomi ingredientai, tai yra medžiagos ir preparatai.

I priedėlyje pateikta nauja patikslinta ploviklių ingredientų duomenų bazė (PIDB (DID) sąrašas), 2004 m. birželio 30 d. versija, į kurią įtraukti plačiausiai naudojami ploviklių preparatų ingredientai. PIDB sąrašo A dalyje pateikti duomenys naudojami CDVtoks apskaičiuoti bei paviršinio aktyvumo medžiagų biologiniam skaidumui įvertinti.

Prireikus pareiškėjas gali naudoti naujesnius ploviklių ingredientų duomenų bazės pataisytus leidimus, jiems pasirodžius.

Jei ingredientai neįtraukti į PIDB sąrašo A dalį, pareiškėjas savo iniciatyva taiko I priedėlio B dalyje aprašytą procedūrą.

Jei ingredientai neįtraukti į PIDB sąrašą, pareiškėjas gali taikyti II priedėlyje aprašytą būdą pateikti būtinus anaerobinio biologinio skaidumo dokumentus.

Kompetentingoms institucijoms rekomenduojama atsižvelgti į pripažintų aplinkos vadybos sistemų, pvz., EMAS arba ISO 14001, taikymą, kai jos vertina paraiškas ir kontroliuoja šio priedo kriterijų atitiktį (Pastaba: nereikalaujama, kad šios valdymo sistemos būtų įgyvendintos).

EKOLOGINIAI KRITERIJAI

1.   Toksiškumas vandens organizmams

Toksiškumo ribinis skiedimo tūris (CDVtoks) apskaičiuojamas kiekvienam ingredientui (i) pagal šią lygtį:

kurioje masė (i) – vienos dozės, rekomenduojamos 1 l indų plovimo vandens, ingrediento masė (gramais), DF (i) – skaidymo faktorius ir TF lėtinis (i) – ingrediento toksiškumo faktorius (mg/litre).

DF ir TF (lėtinis) vertės turi atitikti vertes, pateiktas ploviklių ingredientų duomenų bazės sąrašo A dalyje (PIDB sąrašo A dalyje) (I priedėlis). Jei konkretus ingredientas nėra įtrauktas į PIDB sąrašo A dalį, pareiškėjas apskaičiuoja vertes pagal PIDB sąrašo B dalyje (I priedėlis) nurodytą būdą. Sudėjus kiekvieno ingrediento CDVtoks vertes, gaunama produkto CDVtoks vertė.

Rekomenduojamos dozės, apskaičiuotos 1 litrui indų plovimo vandens, CDVtoks neturi viršyti 4 200 l.

Įvertinimas ir tikrinimas: kompetentingai institucijai pateikiama tiksli produkto sudėtis ir CDVtoks apskaičiavimo detalės, rodančios atitiktį šiam kriterijui.

2.   Biologinis paviršinio aktyvumo medžiagų skaidumas

a)   Lengvas biologinis skaidumas (aerobinis)

Kiekviena produkte naudojama paviršinio aktyvumo medžiaga turi būti lengvai biologiškai skaidi.

Įvertinimas ir tikrinimas: kompetentingai institucijai pateikiama tiksli produkto sudėtis ir kiekvieno ingrediento paskirties aprašymas. PIDB sąrašo A dalyje (I priedėlis) nurodyta, ar aerobinėmis sąlygomis konkreti paviršinio aktyvumo medžiaga yra biologiškai skaidi, ar neskaidi (paviršinio aktyvumo medžiagos su įrašu „R“ aerobinio biologinio skaidumo skiltyje yra lengvai biologiškai skaidžios). Jei paviršinio aktyvumo medžiagos neįtrauktos į PIDB sąrašo A dalį, pateikiama atitinkama informacija iš literatūros arba kitų šaltinių, arba atitinkamų bandymų rezultatai, kurie rodytų, kad jos yra biologiškai skaidžios. Lengvo biologinio skaidumo bandymai turi atitikti 2004 m. kovo 31 d. Europos Parlamento ir Tarybos reglamente (EB) Nr. 648/2004 dėl ploviklių (1) nurodytus bandymus. Paviršinio aktyvumo medžiagos priskiriamos lengvai skaidžioms, jei biologinio skaidumo (mineralizavimo) laipsnis, išmatuotas pagal vieną iš šių penkių bandymų, po 28 parų yra bent 60 %: CO2 tūryje virš tirpalo bandymą (OECD 310), anglies dioksido (CO2) išsiskyrimo modifikuotą Sturm bandymą (OECD 301B; Direktyvos 67/548/EEB V priedo C.4 dalies C metodą), uždarosios kolbos bandymą (OECD 301D; Direktyvos 67/548/EEB V priedo C.4 dalies E metodą), manometrinį respirometrinį bandymą (OECD 301F; Direktyvos 67/548/EEB V priedo C.4 dalies D metodą) arba MITI (I) bandymą (OECD 301C; Direktyvos 67/548/EEB V priedo C.4 dalies F metodą), arba pagal jiems lygiaverčius ISO bandymus. Atsižvelgiant į paviršinio aktyvumo medžiagos fizikines savybes, galima būtų taikyti vieną iš šių bandymų lengvam biologiniam skaidumui patvirtinti, jei biologinio skaidumo laipsnis po 28 parų sudaro bent 70 %: ištirpusios organinės anglies (DOC) išnykimo bandymą (OECD 301A; Direktyvos 67/548/EEB V priedo C.4 dalies A metodą) arba modifikuotą OECD atrankos pagal DOC išnykimą bandymą (OECD 301E; Direktyvos 67/548/EEB V priedo C.4 dalies B metodą) arba jiems lygiaverčius ISO bandymus. Bandymų metodų, taikančių ištirpusios organinės anglies kiekio matavimus, tinkamumas turi būti atitinkamai pagrįstas, kadangi šiais metodais galima gauti duomenis apie pašalinimą, o ne apie biologinį skaidumą. Pradinis adaptavimas lengvam aerobiniam skaidumui nustatyti neturi būti taikomas. 10 parų laikotarpio principas netaikomas.

b)   Anaerobinis biologinis skaidumas

Kiekviena produkte naudojama paviršinio aktyvumo medžiaga turi būti lengvai biologiškai skaidi anaerobinėmis sąlygomis.

Įvertinimas ir tikrinimas: kompetentingai institucijai pateikiama tiksli produkto sudėtis ir kiekvieno ingrediento paskirties aprašymas. PIDB sąrašo A dalyje (I priedėlis) nurodyta, ar konkreti paviršinio aktyvumo medžiaga yra biologiškai skaidi ar neskaidi anaerobinėmis sąlygomis (paviršinio aktyvumo medžiagos su įrašu „Y“ anaerobinio biologinio skaidumo skiltyje yra lengvai biologiškai skaidžios anaerobinėmis sąlygomis). Jei paviršinio aktyvumo medžiagos neįtrauktos į PIDB sąrašo A dalį, pateikiama atitinkama informacija iš literatūros arba kitų šaltinių, arba atitinkamų bandymų rezultatai, kurie rodytų, kad jos yra biologiškai skaidžios anaerobinėmis sąlygomis. Etaloniniu biologinio skaidumo anaerobinėmis sąlygomis bandymu turi būti OECD 311, ISO 11734, ECETOC Nr. 28 (1988 m. birželis) arba lygiavertis bandymų metodas, esant ne mažesnio kaip 60 % galutinio skaidumo anaerobinėmis sąlygomis reikalavimui. Be to, siekiant patvirtinti dokumentais, kad anaerobinėmis sąlygomis buvo pasiektas 60 % galutinis skaidumas, gali būti taikomi bandymo metodai, kurie modeliuotų atitinkamos anaerobinės aplinkos sąlygas (žr. II priedėlį).

3.   Pavojingos, kenksmingos arba toksiškos medžiagos arba prepara tai

4.   Biocidai

5.   Dažikliai arba dažančiosios medžiagos

Visi produkte naudojami dažikliai arba dažančiosios medžiagos turi būti gavusios leidimą pagal Direktyvą 76/768/EEB ir jos vėlesnius keitimus arba pagal 1994 m. birželio 30 d. Europos Parlamento ir Tarybos direktyvą 94/36/EEB dėl maisto produktuose naudojamų dažų (5) ir jos vėlesnius keitimus, arba jos turi būti apibūdinamos poveikio aplinkai savybėmis, dėl kurių nereikėtų klasifikuoti priskiriant R50-53 arba R51-53 rizikos frazes pagal Direktyvą 67/548/EEB ir jos keitimus.

Įvertinimas ir tikrinimas: kompetentingai institucijai pateikiama atitikties šiam kriterijui deklaracija ir išsamus visų naudojamų dažiklių arba dažančiųjų medžiagų sąrašas.

6.   Kvapiosios medžiagos

Įvertinimas ir tikrinimas: kompetentingai institucijai pateikiama atitikties kiekvienai šio kriterijaus daliai deklaracija.

7.   Jautrinančios medžiagos

Produktas neturi būti klasifikuojamas priskiriant R42 (gali sukelti alergiją įkvėpus) ir (arba) R43 (gali sukelti alergiją susilietus su oda) rizikos frazes pagal Direktyvą 1999/45/EB ir jos keitimus.

Bet kurios medžiagos arba ingrediento, klasifikuojamo priskiriant R42 (gali sukelti alergiją įkvėpus) ir (arba) R43 (gali sukelti alergiją susilietus su oda) rizikos frazes pagal Direktyvą 67/548/EEB ir jos keitimus arba Direktyvą 1999/45/EB ir jos keitimus, koncentracija neturi būti didesnė kaip 0,1 % galutinio produkto masės.

Įvertinimas ir tikrinimas: kompetentingai institucijai pateikiamos visų ingredientų, klasifikuojamų priskiriant R42 ir (arba) R43, tikslios koncentracijos vertės ir medžiagų saugos duomenų lapų kopijos.

8.   Kenksmingos arba ėsdinančios savybės

Produktas neturi būti klasifikuojamas kaip „kenksmingas“ (Xn) arba „ėsdinantis“ (C) pagal Direktyvą 1999/45/EB.

Įvertinimas ir tikrinimas: kompetentingai institucijai pateikiamos visų produkte naudojamų medžiagų, sudarančių produkto dalį arba jame esančio preparato dalį, kurios klasifikuojamos kaip kenksmingos (Xn) arba ėsdinančios (C), tikslios koncentracijos vertės ir medžiagų saugos duomenų lapų kopijos.

9.   Pakuotės reikalavimai

Įvertinimas ir tikrinimas: kompetentingai institucijai pateikiami duomenys apie pakuotę ir (arba) prireikus jos pavyzdys, be to, atitikties kiekvienai šio kriterijaus daliai deklaracija.

TINKAMUMAS NAUDOTI

10.   Tinkamumas naudoti

Produktas turi būti tinkamas naudoti ir atitikti vartotojų poreikius.

Plovimo geba turi atitikti arba pranokti kompetentingos institucijos patvirtinto etaloninio produkto, kuris yra rinkos geriausias arba tos rūšies būdingas produktas (žr. III priedėlį), plovimo gebą, be to, ji turi būti geresnė palyginti su grynu vandeniu.

Plovimo efektyvumas turi atitikti arba pranokti etaloninio produkto, kuris yra rinkos geriausias arba tos rūšies būdingas produktas, plovimo efektyvumą.

Įvertinimas ir tikrinimas: plovimo gebai ir efektyvumui tikrinti turi būti daromas reikalavimus atitinkantis ir pagrįstas laboratorinis veiksmingumo bandymas pagal apibrėžtus parametrus, kaip išdėstyta III priedėlyje aprašytoje schemoje.

INFORMACIJA VARTOTOJUI

11.   Instrukcijos vartotojams

Ant produkto pakuotės pateikiama ši informacija:

Įvertinimas ir tikrinimas: kompetentingai institucijai pateikiamas pakuotės, įskaitant etiketę, pavyzdys ir atitikties kiekvienai šio kriterijaus daliai deklaracija.

12.   Ekologinio ženklo informacija

Ekologinio ženklo 2 langelyje yra šis tekstas:

----

(1)OL L 104, 2004 4 8, p. 13.

(2)OL 196, 1967 8 16, p. 1.

(3)OL L 200, 1999 7 30, p. 1.

(4)OL L 262, 1976 9 27, p. 169.

(5)OL L 237, 1994 9 10, p. 13.

(6)OL L 365, 1994 12 31, p. 10.

(7)OL L 104, 2004 4 8, p. 1.

----

I priedėlis

PIDB SĄRAŠAS

Vertinant į PIDB sąrašo A dalį įtrauktų ingredientų atitiktį ekologiniams kriterijams, turi būti naudojamos sąrašo toksiškumo ir skaidumo vertės.

Į PIDB sąrašo A dalį neįtrauktų ingredientų toksiškumo ir skaidumo vertėms nustatyti naudojama B dalyje aprašyta procedūra.

Ploviklių ingredientų duomenų bazė

2004 m. birželio 30 d. versija

A dalis – Ingredientų sąrašas.

B dalis – Ribinis skiedimo tūris

Ribinis skiedimo tūris (Critical Dilution Volume) apskaičiuojamas pagal šią lygtį:

PIDB SĄRAŠE NESANČIŲ INGREDIENTŲ PARAMETRŲ VERČIŲ NUSTATYMO PROCEDŪRA

Galioja bendra taisyklė, kad sąraše esančios parametrų vertės turi būti naudojamos visiems PIDB sąrašo ingredientams. Išimtis daroma kvapiosioms medžiagoms ir dažikliams, jei priimti papildomų bandymų rezultatai (žr. A priedo išnašą).

Šis metodas taikomas ingredientams, neįtrauktiems į PIDB sąrašą.

Toksiškumas vandens organizmams

Taikant Europos ekologinio ženklo schemą, CDV apskaičiuojamas pagal lėtinio toksiškumo faktorių ir lėtinio toksiškumo saugumo faktorių. Jei nėra lėtinio toksiškumo bandymų rezultatų, turi būti naudojamas ūmaus toksiškumo faktorius ir ūmaus toksiškumo saugumo faktorius.

Lėtinio toksiškumo faktorius (TFlėtinis)

Ūmaus toksiškumo faktorius (TFūmus)

Saugumo faktorius

Saugumo faktorius (SF) priklauso nuo bandomų mitybos lygių skaičiaus ir ar yra lėtinio toksiškumo bandymų rezultatų, ar jų nėra. SF nustatomas taip:

Skaidymo faktoriai

Skaidymo faktorius apibrėžiamas taip:

1 lentelė – Skaidymo faktorius (DF):

Anaerobinis biologinis skaidumas

Ingredientas turi būti priskirtas vienai iš šių junginių klasių:

Aerobinis biologinis skaidumas

Ingredientas turi būti priskirtas vienai iš šių junginių klasių:

Netirpūs neorganiniai ingredientai

Jei neorganinis ingrediento tirpumas vandenyje yra labai mažas arba jis vandenyje netirpsta, tai turi būti nurodyta pateiktoje byloje.

----

(1)  Jei nerasta tinkamų lėtinio toksiškumo duomenų, šios skiltis lieka tuščios. Tokiu atveju TF (lėtinis) yra apibrėžiamas kaip lygus TF (ūmus).

(2)  Galioja bendra taisyklė, kad paraišką licencijai pateikę asmenys turi naudoti sąrašo duomenis. Išimtis – kvapiosios medžiagos ir dažikliai. Jei toksiškumo duomenis pateikia paraišką licencijai padavęs asmuo, šie duomenys naudojami TF apskaičiuoti ir skaidumui nustatyti. Kitaip naudojamos sąrašo vertės.

(3)

(4)

(5)  Visos paviršinio aktyvumo medžiagos arba kiti ingredientai, sudarantys homologų eilę ir atitinkantys bandymo galutinio skaidymo reikalavimą, įtraukiami į šią klasę, neatsižvelgiant į 10 parų laikotarpio kriterijaus atitiktį.

(6)  Neatitinka 10 parų laikotarpio kriterijaus.

Neorganinių ingredientų DF nustatomas pagal stebimą skaidymo greitį. Jei ingredientas suskaidomas per 5 paras: DF = 0,05, per 15 parų: DF = 0,15 arba per 50 parų: DF = 0,5.

----

II priedėlis

Anaerobinio biologinio skaidumo dokumentai

Jei ingredientų nėra PIDB sąraše, šį metodą galima taikyti reikalingiems dokumentams apie anaerobinį biologinį skaidumą parengti.

Tinkamas ekstrapoliavimas. Bandymo rezultatai, gauti vienai žaliavai, naudojami struktūriškai giminingų paviršinio aktyvumo medžiagų galutiniam anaerobiniam biologiniam skaidumui ekstrapoliuoti. Jei yra patvirtintas paviršinio aktyvumo medžiagos (arba homologų grupės) anaerobinis biologinis skaidumas pagal PIDB sąrašą (I priedėlis), galima daryti prielaidą, kad panašaus tipo paviršinio aktyvumo medžiaga irgi yra biologiškai skaidi anaerobinėmis sąlygomis (pvz., C12-15 A 1-3 EO sulfatas (PIDB Nr. 8) anaerobinėmis sąlygomis yra biologiškai skaidus, todėl galima daryti prielaidą apie panašų C12-15 A 6 EO sulfato anaerobinį biologinį skaidumą). Jei paviršinio aktyvumo medžiagos anaerobinis biologinis skaidumas yra patvirtintas taikant atitinkamą bandymo metodą, galima daryti prielaidą, kad panašaus tipo paviršinio aktyvumo medžiaga irgi yra biologiškai skaidi anaerobinėmis sąlygomis (pvz., literatūroje pateikti duomenys, patvirtinantys alkilesterių amonio druskų grupei priklausančių paviršinio aktyvumo medžiagų anaerobinį biologinį skaidumą, gali būti panaudoti kaip dokumentai apie panašų kitų ketvirtinių amonio druskų, alkilo grandinėje (-ėse) turinčių esterinių jungčių, anaerobinį biologinį skaidumą).

Daromas anaerobinio biologinio skaidumo atrankos bandymas. Jei reikia atlikti naują tyrimą, daromas atrankos bandymas, taikant OECD 311, ISO 11734, ECETOC Nr. 28 (1988 m. birželis) arba lygiavertį metodą.

Daromas mažos dozės skaidumo bandymas. Jei reikia atlikti naują tyrimą ir turint su atrankos bandymu susijusių problemų (pvz., slopinimas dėl bandomosios medžiagos toksiškumo), bandymas kartojamas su maža paviršinio aktyvumo medžiagos doze ir skaidymas stebimas matuojant 14C arba darant cheminę analizę. Mažos dozės bandymą galima atlikti taikant OECD 308 (2002 m. balandžio 24 d.) arba lygiavertį metodą, jei laikomasi griežtų anaerobinių sąlygų. Atlikti bandymą ir interpretuoti jo rezultatus turi nepriklausomas ekspertas.

----

III priedėlis

Veiksmingumo bandymo schema

Veiksmingumo bandymo tikslas – palyginti bandomojo ir etaloninio produktų plovimo gebą ir plovimo efektyvumą. Pagal schemą galima taikyti įvairias bandymo metodikas, jei bandymo metodikos dalį sudaro toliau pateikti reikalavimai. Darant bandymą plauti galima rankomis arba mechaninį darbą galima patikėti mašinai. Bandant galima plauti molinius ir porceliano indus, pvz., gilias ir negilias lėkštes, arba galima bandyti nenaudojant šių indų.

BANDYMŲ SKAIČIUS

Turi būti daromi penki bandymų ciklai, kurių kiekviename lyginami bandomieji ir etaloniniai produktai. Kiekvieną ciklą sudaro du atskiri bandymai: vienas – bandomojo produkto, kitas – etaloninio produkto. Be dešimties atskirų bandymų turi būti daromas bent vienas papildomas bandymas, kuriame rankomis plaunamų indų ploviklis nenaudojamas (plovimo vandeniu bandymas). Šiuo bandymu turi būti įrodyta, kad pasirinktojo bandymo metodo rezultatai patvirtina geresnį bandomojo produkto plovimo veiksmingumą palyginti su grynu vandeniu.

VANDENS PARAMETRAI

BANDOMOJO IR ETALONINIO PRODUKTŲ PARAMETRAI

NEŠVARUMŲ PARAMETRAI

BANDYMO EIGA

EFEKTYVUMO ĮVERTINIMAS

ŠVARUMO ĮVERTINIMAS

LYGINIMAS

DOKUMENTAI

Apie visus bandymus pateikiama ataskaita pagal šią specifikaciją. Ataskaitą turi sudaryti šie punktai:

Pastaba dėl esamų bandymo metodų

IKW veiksmingumo bandymas „Rankomis plaunamų indų ploviklių plovimo kokybės įvertinimo rekomendacijos“ („Recommendation for the Quality Assessment of the Cleaning Performance of Hand Dishwashing Detergents“) (Nitsch, C. & Hüttmann, G. SÖFW-Journal, 128, Jahrgang 5, 2002) ir CHELAB bandymas „Plovimas skystaisiais plovikliais. Palyginamojo nešvarumų šalinimo veiksmingumo įvertinimas“ („Washing up liquid detergents: Assessment of comparative soil removal performance“) (Vidinis CHELAB metodas Nr. 0357) atitinka šios schemos reikalavimus, jei įtraukiamas švarumo bandymas.

Danijos vartotojų informacijoje pateiktas veiksmingumo bandymas („Rankomis plaunamų indų ploviklių bandymas“; antraštė danų kalba: „Undersøgelse af håndopvaskemidler med FI smuds“, 2003) atitinka šios schemos reikalavimus, jei įtraukiamas plovimo efektyvumo bandymas.

CTTN-IREN veiksmingumo bandymas „Plovimo efektyvumas ir putojimo geba šalinant nešvarumus/indų plovimo bandymas“ („Washing efficiency and foaming power with soils/Dish Washing Test“) (CTTN-IREN – BP41 – 69131 Ecully CEDEX, Prancūzija) atitinka šios schemos reikalavimus, jei atliekami pagal schemą nustatyti bandymai.

----

----

KOMISIJOS SPRENDIMAS

2005 m. balandžio 11 d.

nustatantis ekologinius kriterijus ir susijusius vertinimo bei patikros reikalavimus, taikomus suteikiant nešiojamiems kompiuteriams Bendrijos ekologinius ženklus

(pranešta dokumentu Nr. C(2005) 1027)

(tekstas svarbus EEE)

(2005/343/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,

pasitarusi su Europos Sąjungos ekologinio ženklinimo valdyba,

kadangi:

PRIĖMĖ ŠĮ SPRENDIMĄ:

1 straipsnis

„Nešiojamų kompiuterių“ produktų grupei priskiriami kompiuteriai, kuriuos galima naudoti daugelyje vietų, susidedantys iš sisteminio įrenginio ir vaizduoklio, sujungtų į vieną bloką, skirtą lengvai pernešti iš vienos vietos į kitą, ir kurie gali būti naudojami su vidinėmis baterijomis.

Šiai produktų grupei priskiriami produktai su jutiklinio ekrano klaviatūra.

Šiai produktų grupei nėra priskiriami produktai, kurie iš esmės nėra skirti kompiuteriu atliekamų veiksmų atlikimui.

2 straipsnis

Kad nešiojamam kompiuteriui galima būtų suteikti Bendrijos ekologinį ženklą pagal Reglamentą (EB) Nr. 1980/2000, prietaisas turi būti priskiriamas „nešiojamų kompiuterių“ produktų grupei ir turi atitikti šio sprendimo priede išdėstytus ekologinius kriterijus.

3 straipsnis

„Nešiojamų kompiuterių“ produktų grupei taikomi ekologiniai kriterijai ir susiję vertinimo bei patikros reikalavimai galioja iki 2009 m. balandžio 30 d.

4 straipsnis

Administravimo tikslais „nešiojamų kompiuterių“ produktų grupei priskiriamas kodas „018“.

5 straipsnis

Sprendimas 2001/687/EB panaikinamas.

6 straipsnis

Ekologinius ženklus, suteiktus produktams, priklausantiems „nešiojamų kompiuterių“ produktų grupei, iki pranešimo apie šį sprendimą dienos galima ir toliau naudoti iki 2006 m. kovo 31 d.

Jeigu prašymai suteikti ekologinį ženklą „nešiojamų kompiuterių“ produktų grupei priklausančiam produktui buvo pateikti iki pranešimo apie šį sprendimą dienos, tokiems produktams ekologinis ženklas gali būti suteikiamas pagal Sprendime 2001/687/EB apibrėžtas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.

7 straipsnis

Šis sprendimas skirtas valstybėms narėms.

Priimta Briuselyje, 2005 m. balandžio 11 d.

Komisijos vardu

Stavros DIMAS

Komisijos narys

----

(1)OL L 237, 2000 9 21, p. 1.

(2)OL L 242, 2001 9 12, p. 11.

----

PRIEDAS

BENDRIEJI REIKALAVIMAI

Kad įgytų teisę gauti ekologinį ženklą, nešiojamas kompiuteris (toliau – produktu) turi būti priskirti 1 straipsnyje apibrėžtai produktų grupei ir atitikti šio sprendimo priede nustatytus kriterijus, ir, kaip nurodyta kriterijuose, atlikus pagal paraišką bandymus, turi atitikti šio sprendimo priede nustatytus kriterijus. Bandymus atlieka laboratorijos, atitinkančios bendruosius reikalavimus, nustatytus standarto EN ISO 17025. Tam tikrais atvejais galima taikyti kitus bandymų metodus, jeigu juos, kaip lygiaverčius, pripažįsta paraišką vertinanti kompetentinga institucija. Jeigu bandymai neminimi arba nurodomi atlikti tikrinant arba kontroliuojant, kompetentingos institucijos turėtų atitinkamai remtis pareiškėjų pateikiamomis deklaracijomis bei dokumentais ir (arba) nepriklausomų patikrų rezultatais.

Rekomenduojama, kad kompetentingos institucijos, vertindamos paraiškas ir tikrindamos, kaip laikomasi minėtų kriterijų, atsižvelgtų į pripažintų aplinkos apsaugos valdymo sistemų, pvz., EMAS arba ISO 14001, įgyvendinimą. (Pastaba: tokių valdymo sistemų nėra privaloma įgyvendinti.)

EKOLOGINIAI KRITERIJAI

1.   Energijos taupymas

Nešiojamas kompiuteris turi lengvai pasiekiamą jungiklį (įjungti ir išjungti).

Kompiuteris palaiko ACPI (1) S3 ramybės būseną (sustabdo operatyvinę atmintį RAM), kad būtų suvartojama ne daugiau kaip 3 vatai energijos. Kompiuteris turi išeiti iš šios būsenos, reaguodamas į komandą, gautą:

Būsenos pakeitimo pereinant iš darbo į ACPI S3 ramybės būseną numatytasis laikas yra ne daugiau kaip 15 minučių neveikimo. Gamintojas privalo šią funkciją įjungti.

Ramybės būsenoje nešiojamas kompiuteris sunaudoja ne daugiau kaip 2 vatus energijos, kai baterijos yra visiškai įkrautos, o maitinimo šaltinis prijungtas prie elektros tinklo. Šiomis aplinkybėmis ramybės būsena yra būsena, į kurią pereinama, davus komandą išjungti kompiuterį.

Nešiojamojo kompiuterio maitinimo šaltinio galia – ne didesnis negu 0,75 vato, jis yra prijungtas prie elektros tinklo, bet prie kompiuterio neprijungtas.

Pareiškėjas pateikia kompetentingai institucijai ataskaitą, patvirtinančią, jog sunaudota energija ACPI S3 būsenoje ir ramybės būsenoje buvo išmatuota, taikant galiojančio „Energy Star“ (2)savitarpio supratimo memorandume dėl kompiuterių nustatytą tvarką. Ataskaitoje nurodoma abiejose būsenose išmatuota sunaudota energija. Pareiškėjas nurodo, kad tenkinami maitinimo šaltiniui keliami reikalavimai.

2.   Eksploatacijos prailginimas

Suteikiama trejų metų nuo pagaminimo dienos garantija, užtikrinanti galimybę gauti atitinkamas baterijas, maitinimo šaltinius, klaviatūrą ir jos dalis. Be to, nešiojamas kompiuteris atitinka tokius kriterijus:

Pareiškėjas pareiškia kompetentingai institucijai, kad produktas atitinka šiuos reikalavimus.

3.   Gyvsidabrio kiekis vaizduoklyje

Kiekvienoje foninio LCD plokščio vaizduoklio apšvietimo lempoje yra ne daugiau nei 3 mg gyvsidabrio. PDA (Personal data assistant) vaizduoklyje negali būti gyvsidabrio.

Pareiškėjas pareiškia kompetentingai institucijai, kad produktas atitinka šiuos reikalavimus.

4.   Triukšmas

Nešiojamo kompiuterio sisteminio įrenginio „deklaruotasis akustinis garso galingumas“ (1pW) pagal ISO 9296 3.2.5 punkto reikalavimus – ne didesnis negu:

Pareiškėjas pateikia kompetentingai institucijai ataskaitą, parengtą pagal ISO 17025 akredituotos nepriklausomos bandymų laboratorijos, patvirtinančią, jog triukšmo lygis buvo išmatuotas laikantis ISO 7779 standartų reikalavimų, ir deklaruojamas pagal ISO 9296 standartą. Ataskaitoje nurodomas bei pagal ISO 9296 standarto 3.2.5 punkto reikalavimus deklaruojamas triukšmo lygis, išmatuotas tuščiaeigėje būsenoje ir kreipties į disko valdymo įrenginį metu.

5.   Elektromagnetinis spinduliavimas

Nešiojamas kompiuteris atitinka EN50279 standarte A kategorijai nustatytus reikalavimus.

Pareiškėjas pateikia kompetentingai institucijai ataskaitą, patvirtinančią, kad produkto spinduliuotės ribos atitinka reikalavimus.

6.   Grąžinimas, perdirbimas ir pavojingos medžiagos

Gamintojas siūlo vartotojui nemokamai grąžinti produktą ir visas detales, išskyrus tas, kurias užteršė patys vartotojai (pvz., naudodami medicinoje arba branduolinėje energetikoje), atnaujinti arba perdirbti ir pakeisti. Be to, produktas atitinka šiuos kriterijus:

Pareiškėjas pareiškia, kad produktas atitinka šiuos reikalavimus ir pateikia paraišką vertinančiai kompetentingai institucijai išmontavimo ataskaitos egzempliorių.

Taikant 6(h) kriterijų, jeigu yra naudojami kokie nors antipirenai, dėl jų jokie pirmiau minėti perspėjimai neįrašomi, taip pat jie neįvardijami Direktyvos 67/548/EEB I priede ar jos paskesniuose pakeitimuose dėl pavojingų medžiagų klasifikavimo, pakavimo ir žymėjimo. Šis reikalavimas netaikomas antipirenams, kurie panaudoti pakeičia savo cheminę sudėtį taip, kad dėl jų negali būti įrašomas nei vienas iš pirmiau išvardytų perspėjimų, taip pat jeigu apdorotoje detalėje mažiau nei 0,1 % antipireno išlieka tos pačios formos, kaip iki panaudojimo. Visi daugiau nei 25 g. sveriančiose plastmasinėse detalėse naudojami antipirenai turi būti nurodyti paraiškos dokumentuose, nurodant jų pavadinimą ir CAS numerį.

7.   Nurodymai vartotojui

Produktas parduodamas vartotojui kartu su instrukcija, kurioje patariama, kaip derėtų produktą tinkamai ekologiškai naudoti, ir visų pirma:

Pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia naudojimo taisyklių egzempliorių.

8.   Pakuotė

Pakuotė turi atitikti šiuos reikalavimus:

Įvertinimas ir tikrinimas: Pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia pakuotės pavyzdį (-ius).

9.   Ekologiniame ženkle pateikiama informacija

Ekologinio ženklo 2 langelyje yra šie įrašai:

Pareiškėjas pareiškia, kad produktas atitinka šiuos reikalavimus, ir kompetentingai institucijai pateikia ant pakuotės ir (arba) produkto, ir (arba) patvirtinančios dokumentacijos nurodomo ekologinio ženklo egzempliorių.

----

(1)  Pažangesnė konfigūracija ir energijos tiekimo sąsaja.

(2)  Kaip apibrėžta JAV Aplinkos apasugos agentūros, http://www.energystar.gov/index.cfm?c=computers.pr_crit_computers.

(3)OL L 37, 2003 2 13, p. 19.

(4)OL 196, 1967 8 16, p. 1.

----

----

KOMISIJOS SRENDIMAS

2005 m. kovo 23 d.

nustatantis ekologinius kriterijus, taikomus suteikiant Bendrijos ekologinį ženklą universaliems ir sanitarinės įrangos valikliams

(pranešta dokumentu Nr. C(2005) 1028)

(tekstas svarbus EEE)

(2005/344/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,

pasitarusi su Europos Sąjungos ekologinio ženklinimo valdyba,

kadangi:

PRIĖMĖ ŠĮ SPRENDIMĄ:

1 straipsnis

Universalių ir sanitarinės įrangos valiklių produktų grupę sudaro šie du pogrupiai:

Į pirmos pastraipos c punkte apibrėžtą pogrupį neįtraukiami šie produktai:

Į produktų grupę neturi būti įtraukiami specifinės paskirties valymo produktai, pvz., orkaičių valikliai, grindų valikliai, blizginimo priemonės, kanalizacijos valikliai ir pan.

Produktų grupę sudaro buitiniam ir profesiniam naudojimui skirti produktai.

2 straipsnis

Siekiant gauti Bendrijos ekologinį ženklą universaliems ir sanitarinės įrangos valikliams pagal Reglamentą (EB) Nr. 1980/2000, valiklis turi priklausyti universalių ir sanitarinės įrangos valiklių produktų grupei ir turi atitikti šio sprendimo priede išdėstytus ekologinius kriterijus.

3 straipsnis

Ekologiniai kriterijai ir atitinkami įvertinimo bei tikrinimo reikalavimai, nustatyti universalių ir sanitarinės įrangos valiklių produktų grupei, galioja iki 2008 m. gruodžio 31 d.

4 straipsnis

Administravimo tikslais universalių ir sanitarinės įrangos valiklių produktų grupei priskiriamas kodas 020.

5 straipsnis

Sprendimas 2001/523/EB panaikinamas.

6 straipsnis

Ekologiniai ženklai, prieš šio sprendimo paskelbimą išduoti produktams, kurie patenka į universalių ir sanitarinės įrangos valiklių produktų grupę, gali būti toliau naudojami iki 2006 m. kovo 31 d.

Jei paraiškos gauti ekologinį ženklą produktams, kurie patenka į universalių ir sanitarinės įrangos valiklių produktų grupę, yra pateiktos iki šio sprendimo paskelbimo datos, ekologinis ženklas tiems produktams gali būti išduotas pagal Sprendime 2001/523/EB nustatytas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.

7 straipsnis

Šis sprendimas skirtas valstybėms narėms.

Priimta Briuselyje, 2005 m.kovo 23 d.

Komisijos vardu

Stavros DIMAS

Komisijos narys

----

(1)OL L 237, 2000 9 21, p. 1.

(2)OL L 189, 2001 7 11, p. 25.

----

PRIEDAS

SCHEMA

Kad visiems universaliems arba sanitarinės įrangos valikliams (toliau – produktui) būtų galima suteikti ekologinį ženklą, jis turi priklausyti 1 straipsnyje apibrėžtai produktų grupei ir atitikti šio priedo kriterijus.

Kriterijų taikymo tikslai

Taikant šiuos kriterijus siekiama skatinti:

Nustatomi tokio lygio kriterijai, kuriais sudaromos sąlygos suteikti ženklą mažai aplinką veikiantiems universaliems ir sanitarinės įrangos valikliams.

Įvertinimo ir tikrinimo reikalavimai

Kiekvienam kriterijui nurodomi konkretūs įvertinimo ir tikrinimo reikalavimai.

Prireikus galima taikyti kitus nei kiekvienam kriterijui nurodytus metodus, jei paraišką vertinanti kompetentinga institucija patvirtina jų lygiavertiškumą.

Jei įmanoma, bandymą turėtų daryti laboratorijos, atitinkančios EN ISO 17025 arba lygiaverčius reikalavimus.

Jei nekalbama apie bandymus, arba turimi omenyje tikrinimui ir monitoringui skirti bandymai, kompetentingos institucijos turėtų tikėti pareiškėjo pateiktomis atitinkamomis deklaracijomis ir dokumentais ir (arba) nepriklausomų tikrinimų rezultatais.

Prireikus kompetentingos institucijos gali reikalauti patvirtinančių dokumentų ir gali daryti nepriklausomus patikrinimus.

Jei iš pareiškėjo prašoma pateikti deklaracijas, dokumentus, analizės bandymų ataskaitas arba kitus kriterijų atitikties įrodymus, turima omenyje, kad juos gali pateikti pareiškėjas ir (arba) tiekėjas (-ai), ir (arba) jų tiekėjas (-ai) ir t. t.

Jei nurodomi ingredientai, tai taikoma medžiagoms ir preparatams.

I priedėlyje pateikta nauja patikslinta ploviklių ingredientų duomenų bazė (PIDB sąrašas), 2004 m. birželio 30 d. versija, į kurią įtraukti plačiausiai naudojami ploviklių preparatų ingredientai. PIDB sąrašo A dalyje yra duomenys, naudojami CDVtoks apskaičiuoti ir paviršinio aktyvumo medžiagų biologiniam skaidumui įvertinti.

Prireikus pareiškėjas gali naudoti naujesnius ploviklių ingredientų duomenų bazės pataisytus leidimus, jiems pasirodžius.

Jei ingredientai neįtraukti į PIDB sąrašo A dalį, pareiškėjas savo iniciatyva taiko I priedėlio B dalyje aprašytą procedūrą.

Jei ingredientai neįtraukti į PIDB sąrašą, pareiškėjas gali taikyti II priedėlyje aprašytą būdą pateikti būtinus anaerobinio biologinio skaidumo dokumentus.

Kompetentingoms institucijoms rekomenduojama atsižvelgti į pripažintų aplinkos vadybos sistemų, pvz., EMAS arba ISO 14001, taikymą, kai jos vertiną paraiškas ir kontroliuoja šio priedo kriterijų atitiktį (Pastaba. Tokią vadybos sistemą įdiegti neprivaloma).

FUNKCINIS VIENETAS

Universaliems valikliams funkcinis vienetas (naudojamas toliau kriterijams apibrėžti) yra gramais išreikšta produkto dozė, gamintojo rekomenduojama 1 litrui muilo tirpalo (plovimo vandens).

Langų ir sanitarinės įrangos valikliams nėra apibrėžto funkcinio vieneto (toliau pateikti atitinkami kriterijai yra apskaičiuoti 100 g produkto).

EKOLOGINIAI KRITERIJAI

1.   Toksiškumas vandens organizmams

Toksiškumo ribinis skiedimo tūris (CDVtoks) apskaičiuojamas kiekvienam ingredientui (i) pagal šią lygtį:

kurioje masė (i) – ingrediento masė (gramais), tenkanti vienam funkciniam vienetui (universaliems valikliams), arba 100 g produkto (sanitarinės įrangos valikliams), DF (i) – skaidymo faktorius irTF lėtinis (i) – ingrediento toksiškumo faktorius (mg/litre).

DF ir TF (lėtinis) vertės turi atitikti vertes, pateiktas ploviklių ingredientų duomenų bazės sąrašo A dalyje (PIDB sąrašo A dalyje) (I priedėlis). Jei konkretus ingredientas nėra įtrauktas į PIDB sąrašo A dalį, pareiškėjas apskaičiuoja vertes pagal PIDB sąrašo B dalyje (I priedėlis) nurodytą būdą. Sudėjus kiekvieno ingrediento CDVtoks vertes, gaunama produkto CDVtoks vertė.

Universaliems valikliams produkto CDVtoks neturi būti didesnis kaip 20 000 l/funkciniam vienetui.

Sanitarinės įrangos valikliams produkto CDVtoks neturi būti didesnis kaip 100 000 l/100 g produkto.

Langų valikliams produkto CDVtoks neturi būti didesnis kaip 5 000 l/100 g produkto.

Įvertinimas ir tikrinimas: kompetentingai institucijai pateikiama tiksli produkto sudėtis ir CDVtoks apskaičiavimo detalės, rodančios šio kriterijaus atitiktį.

2.   Biologinis paviršinio aktyvumo medžiagų skaidumas

a)   Lengvas biologinis skaidumas (aerobinis)

Kiekviena produkte naudojama paviršinio aktyvumo medžiaga turi būti lengvai biologiškai skaidi.

Įvertinimas ir tikrinimas: kompetentingai institucijai pateikiama tiksli produkto sudėtis ir kiekvieno ingrediento paskirties aprašymas. PIDB sąrašo A dalyje (I priedėlis) nurodyta, ar konkreti paviršinio aktyvumo medžiaga yra biologiškai skaidi ar neskaidi aerobinėmis sąlygomis (paviršinio aktyvumo medžiagos su įrašu „R“ aerobinio biologinio skaidumo skiltyje yra lengvai biologiškai skaidžios). Jei paviršinio aktyvumo medžiagos neįtrauktos į PIDB sąrašo A dalį, pateikiama atitinkama informacija iš literatūros arba kitų šaltinių, arba atitinkamų bandymų rezultatai, kurie rodytų, kad jos yra biologiškai skaidžios aerobinėmis sąlygomis. Lengvo biologinio skaidumo bandymai turi atitikti bandymus, nurodytus 2004 m. kovo 31 d. Europos Parlamento ir Tarybos reglamente (EB) Nr. 648/2004 dėl ploviklių (1). Paviršinio aktyvumo medžiagos priskiriamos lengvai skaidžioms, jei biologinio skaidumo (mineralizavimo) laipsnis, išmatuotas pagal vieną iš šių penkių bandymų, po 28 parų yra bent 60 %: CO2 tūryje virš tirpalo bandymą (OECD 310), anglies dioksido (CO2) išsiskyrimo modifikuotą Sturm bandymą (OECD 301B; Direktyvos 67/548/EEB V priedo C.4 dalies C metodą), uždarosios kolbos bandymą (OECD 301D; Direktyvos 67/548/EEB V priedo C.4 dalies E metodą), manometrinį respirometrinį bandymą (OECD 301F; Direktyvos 67/548/EEB V priedo C.4 dalies D metodą) arba MITI (I) bandymą (OECD 301C; Direktyvos 67/548/EEB V priedo C.4 dalies F metodą), arba pagal jiems lygiaverčius ISO bandymus. Atsižvelgiant į paviršinio aktyvumo medžiagos fizikines savybes, galima būtų taikyti vieną iš šių bandymų lengvam biologiniam skaidumui patvirtinti, jei biologinio skaidumo laipsnis po 28 parų sudaro bent 70 %: ištirpusios organinės anglies (DOC) išnykimo bandymą (OECD 301A; Direktyvos 67/548/EEB V priedo C.4 dalies A metodą) arba modifikuotą OECD atrankos pagal DOC išnykimą bandymą (OECD 301E; Direktyvos 67/548/EEB V priedo C.4 dalies B metodą) arba jiems lygiaverčius ISO bandymus. Bandymų metodų, taikančių ištirpusios organinės anglies kiekio matavimus, tinkamumas turi būti atitinkamai pagrįstas, kadangi šiais metodais galima gauti duomenis apie pašalinimą, o ne apie biologinį skaidumą. Pradinis adaptavimas lengvam aerobiniam skaidumui nustatyti neturi būti taikomas. 10 parų laikotarpio principas netaikomas.

b)   Anaerobinis biologinis skaidumas

Kiekviena produkte naudojama paviršinio aktyvumo medžiaga turi būti lengvai biologiškai skaidi anaerobinėmis sąlygomis.

Įvertinimas ir tikrinimas: kompetentingai institucijai pateikiama tiksli produkto sudėtis ir kiekvieno ingrediento paskirties aprašymas. PIDB sąrašo A dalyje (I priedėlis) nurodyta, ar konkreti paviršinio aktyvumo medžiaga yra biologiškai skaidi ar neskaidi anaerobinėmis sąlygomis (paviršinio aktyvumo medžiagos su įrašu „Y“ anaerobinio biologinio skaidumo skiltyje yra lengvai biologiškai skaidžios anaerobinėmis sąlygomis). Jei paviršinio aktyvumo medžiagos neįtrauktos į PIDB sąrašo A dalį, pateikiama atitinkama informacija iš literatūros arba kitų šaltinių, arba atitinkamų bandymų rezultatai, kurie rodytų, kad jos yra biologiškai skaidžios anaerobinėmis sąlygomis. Etaloniniu biologinio skaidumo anaerobinėmis sąlygomis bandymu turi būti OECD 311, ISO 11734, ECETOC Nr. 28 (1988 m. birželis) arba lygiavertis bandymų metodas, esant ne mažesnio kaip 60 % galutinio skaidumo anaerobinėmis sąlygomis reikalavimui. Be to, siekiant patvirtinti dokumentais, kad anaerobinėmis sąlygomis buvo pasiektas 60 % galutinis skaidumas, gali būti taikomi bandymo metodai, kurie modeliuotų atitinkamos anaerobinės aplinkos sąlygas (žr. II priedėlį).

3.   Pavojingos, kenksmingos arba toksiškos medžiagos arba preparatai

a)   Šie ingredientai neturi būti dedami į produktą kaip produkto dalis arba produktą sudarančio preparato dalis:

Įvertinimas ir tikrinimas: pareiškėjas pateikia deklaraciją, prireikus laiduotą ingredientų gamintojų deklaracijomis, patvirtinančią, kad išvardytų medžiagų nėra produkte.

b)   Ketvirtinės amonio druskos, kurios nėra lengvai biologiškai skaidžios, neturi būti naudojamos kaip produkto dalis arba produktą sudarančio preparato dalis.

Įvertinimas ir tikrinimas: pareiškėjas pateikia dokumentus, įrodančius visų naudojamų ketvirtinių amonio druskų biologinį skaidumą.

c)   Produkte neturi būti ingrediento (medžiagos arba preparato), kuris pagal Direktyvą 67/548/EEB (2)ir jos keitimus arba Europos Parlamento ir Tarybos direktyvą 1999/45/EB (3) ir jos keitimus klasifikuojamas taikant kurią nors iš šių rizikos frazių arba jų derinių:

Specifiniai reikalavimai yra nustatyti biocidams, kurie būtų produkto dalis arba produktą sudarančio preparato dalis (žr. toliau biocidams taikomus kriterijus).

Pirmiau nurodyti reikalavimai taikomi kiekvienam ingredientui (medžiagai arba preparatui), kurio kiekis didesnis kaip 0,01 % galutinio produkto masės. Be to, šis reikalavimas taikomas visų produkto preparatų ingredientams, kurių kiekis didesnis kaip 0,01 % galutinio produkto masės.

Įvertinimas ir tikrinimas: pateikiamos visų ingredientų medžiagų saugos duomenų lapų kopijos (medžiagų arba preparatų). Pareiškėjas pateikia ingredientų gamintojo parengtą deklaraciją, rodančią šio kriterijaus atitiktį.

4.   Biocidai

5.   Dažikliai arba dažančiosios medžiagos

Visi produkte naudojami dažikliai arba dažančiosios medžiagos turi būti gavusios leidimą pagal Direktyvą 76/768/EEB dėl kosmetikos produktų (5) ir jos vėlesnius keitimus arba pagal 1994 m. birželio 30 d. Europos Parlamento ir Tarybos direktyvą 94/36/EB dėl maisto produktuose naudojamų dažų (6) ir jos vėlesnius keitimus, arba jos turi būti apibūdinamos poveikio aplinkai savybėmis, dėl kurių nereikėtų klasifikuoti priskiriant R50-53 arba R51-53 rizikos frazes pagal Direktyvą 67/548/EEB ir jos keitimus.

Įvertinimas ir tikrinimas: kompetentingai institucijai pateikiama atitikties šiam kriterijui deklaracija ir išsamus visų naudojamų dažiklių arba dažančiųjų medžiagų sąrašas.

6.   Kvapiosios medžiagos

7.   Jautrinančios medžiagos

Produktas neturi būti klasifikuojamas priskiriant R42 (gali sukelti alergiją įkvėpus) ir (arba) R43 (gali sukelti alergiją susilietus su oda) rizikos frazes pagal Direktyvą 1999/45/EB ir jos keitimus.

Bet kurios medžiagos arba ingrediento, klasifikuojamo priskiriant R42 (gali sukelti alergiją įkvėpus) ir (arba) R43 (gali sukelti alergiją susilietus su oda) rizikos frazes pagal Direktyvą 67/548/EEB ir jos keitimus arba Direktyvą 1999/45/EB ir jos keitimus, koncentracija neturi būti didesnė kaip 0,1 % galutinio produkto masės.

Įvertinimas ir tikrinimas: kompetentingai institucijai pateikiamos visų ingredientų, klasifikuojamų priskiriant R42 ir (arba) R43, tikslios koncentracijos vertės ir medžiagų saugos duomenų lapų kopijos.

8.   Lakieji organiniai junginiai

Produkte neturi būti daugiau kaip 10 % (masės) lakiųjų organinių junginių, kurių virimo temperatūra mažesnė kaip 150 oC.

Įvertinimas ir tikrinimas: pareiškėjas pateikia kiekvieno organinio tirpiklio medžiagų saugos lapų kopijas ir lakiųjų organinių junginių, kurių virimo temperatūra mažesnė kaip 150 oC, suminio kiekio apskaičiavimo detales.

9.   Fosforas

Suminis elementinio fosforo kiekis produkte apskaičiuojamas funkciniam vienetui (universaliems valikliams) arba 100 g produkto (sanitarijos įrangos valikliams), atsižvelgiant į visus fosforo turinčius ingredientus (pvz., fosfatus ir fosfonatus).

Universaliuose valikliuose suminis fosforo kiekis (P) turi nebūti didesnis kaip 0,02 g/funkciniam vienetui.

Sanitarijos įrangos valikliuose suminis fosforo kiekis (P) turi nebūti didesnis kaip 1,0 g/100 g produkto.

Langų valymo produktuose naudojami ingredientai neturi turėti fosforo.

Įvertinimas ir tikrinimas: kompetentingai institucijai pateikiama tiksli produkto sudėtis ir atitiktį šiam kriterijui įrodančių apskaičiavimų detalės.

10.   Pakuotės reikalavimai

TINKAMUMAS NAUDOTI

11.   Tinkamumas naudoti

Produktas turi būti tinkamas naudoti ir atitikti vartotojų poreikius.

Valymo geba turi atitikti arba pranokti kompetentingos institucijos patvirtinto etaloninio produkto, kuris yra rinkos žinomiausias arba tos rūšies būdingas produktas (žr. III priedėlį), valymo gebą, be to, ji turi būti geresnė palyginti su grynu vandeniu.

Universaliems valikliams ir virtuvei skirtiems valikliams dokumentais turi būti patvirtinta tik jų geba šalinti riebalus. Sanitarinės įrangos ir langų valikliams dokumentais turi būti patvirtinta jų geba šalinti kalcio junginius ir riebalus.

Įvertinimas ir tikrinimas: produkto veiksmingumas turi būti tikrinamas darant:

Abiejų tipų bandymai turi būti daromi ir pateikiami ataskaitoje pagal apibrėžtus parametrus, kaip išdėstyta III priedėlyje aprašytoje schemoje.

INFORMACIJA VARTOTOJUI

12.   Instrukcijos vartotojams

a)   Dozavimo instrukcijos

Ant universalių valiklių pakuotės nurodoma tiksli rekomenduojama dozė, užrašyta pakankamo dydžio raidėmis aiškiame fone. Naudoti piktogramą (pvz., 5 1 kibirą ir gaubtelių skaičių bei tūrį ml) rekomenduojama, bet neprivaloma.

Ant pakuotės su koncentruotu sanitarinės įrangos valikliu turi būti aiškiai nurodyta, kad reikia naudoti tik nedidelį produkto kiekį palyginti su įprastu (t. y. praskiestu) valikliu.

Ant pakuotės turi būti šis (arba lygiareikšmis) tekstas:

„Tinkama dozė taupo pinigus ir sumažina poveikį aplinkai“.

b)   Saugos patarimas

Šie saugos patarimai (arba lygiareikšmis tekstas) turi būti ant produkto (teksto ir atitinkamos piktogramos pavidalu):

„Saugoti nuo vaikų“

„Nemaišyti skirtingų tipų valiklių“

„Saugotis neįkvėpti purškiamų valiklių“ (taikoma tik produktams, įpakuotiems kaip purškiamieji valikliai).

c)   Informacija apie ingredientus ir ženklinimas

Taikomas Reglamentas (EB) Nr. 648/2004.

d)   Informacija apie ekologinį ženklą

Ant pakuotės turi būti šis (arba lygiareikšmis) tekstas:

„Daugiau informacijos galima rasti ES ekologinio ženklo tinklalapyje adresu: http://europa.eu.int./ecolabel“.

Įvertinimas ir tikrinimas: kompetentingai institucijai pateikiamas pakuotės, įskaitant etiketę, pavyzdys ir atitikties kiekvienai šio kriterijaus daliai deklaracija.

13.   Ekologinio ženklo informacija

Ekologinio ženklo 2 langelyje yra šis tekstas:

14.   Profesinis mokymas

Jei plovikliai yra skirti vartoti šios srities specialistams, ploviklių gamintojas, platintojas arba kita suinteresuota šalis organizuoja valytojų personalo mokymą arba teikia mokymo medžiagą. Šį mokymą arba šią medžiagą sudaro papunkčiui išdėstytos instrukcijos, nurodančios kaip tinkamai skiesti, naudoti ir pašalinti ploviklį bei naudoti įrangą.

Įvertinimas ir tikrinimas: kompetentingai institucijai pateikiamas mokymų medžiagos pavyzdys, kuriame būtų papunkčiui išdėstytos teisingo skiedimo, naudojimo ir šalinimo bei įrangos naudojimo instrukcijos bei mokymo kursų aprašymas.

----

(1)OL L 104, 2004 4 8, p. 13.

(2)  1967 m. birželio 27 d. Tarybos direktyvą 67/548/EEB dėl pavojingų medžiagų klasifikavimą, pakavimą ir ženklinimą reglamentuojančių įstatymų ir kitų teisės aktų derinimo (OL 196, 1967 8 16, p. 1).

(3)  1999 m. gegužės 31 d. Europos Parlamento ir Tarybos Direktyva 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo (OL L 200, 1999 7 30, p. 1).

(4)OL L 262, 1976 9 27, p. 169.

(5)OL L 365, 1994 12 31, p. 10.

(6)OL L 237, 1994 9 10, p. 13.

----

I priedėlis

PIDB SĄRAŠAS

Vertinant į PIDB sąrašo A dalį įtrauktų ingredientų atitiktį ekologiniams kriterijams, turi būti naudojamos sąrašo toksiškumo ir skaidumo vertės.

Į PIDB sąrašo A dalį neįtrauktų ingredientų toksiškumo ir skaidumo vertėms nustatyti naudojama B dalyje aprašyta procedūra.

Ploviklių ingredientų duomenų bazė

2004 m. birželio 30 d. versija

A dalis. Ingredientų sąrašas

B dalis Ribinis skiedimo tūris

Ribinis skiedimo tūris (Critical Dilution Volume) apskaičiuojamas pagal šią lygtį:

CDV = 1000 × Sdozė(i) × DF(i)/TF(i)

Dozė(i) – i ingrediento i dozė, išreikšta g/plovimui arba kartais g/100 g produkto.

DF(i) – i ingrediento skaidymo faktorius.

TF(i) – i ingrediento toksiškumo faktorius.

PIDB SĄRAŠE NESANČIŲ INGREDIENTŲ PARAMETRŲ VERČIŲ NUSTATYMO PROCEDŪRA

Galioja bendra taisyklė, kad sąraše esančios parametrų vertės turi būti naudojamos visiems PIDB sąrašo ingredientams. Išimtis daroma kvapiosioms medžiagoms ir dažikliams, jei priimti papildomų bandymų rezultatai (žr. A priedo išnašą).

Šis metodas taikomas ingredientams, neįtrauktiems į PIDB sąrašą.

Toksiškumas vandens organizmams

Taikant Europos ekologinio ženklo schemą, CDV apskaičiuojamas pagal lėtinio toksiškumo faktorių ir lėtinio toksiškumo saugumo faktorių. Jei nėra lėtinio toksiškumo bandymų rezultatų, turi būti naudojamas ūmaus toksiškumo faktorius ir ūmaus toksiškumo saugumo faktorius.

Lėtinio toksiškumo faktorius (TFlėtinis)

Ūmaus toksiškumo faktorius (TFūmus)

Saugumo faktorius:

Saugumo faktorius (SF) priklauso nuo bandomų mitybos lygių skaičiaus ir ar yra lėtinio toksiškumo bandymų rezultatų, ar jų nėra. SF nustatomas taip:

Pagrindinį medžiagų toksiškumo vandens organizmams bandymų rinkinį sudaro ūmaus toksiškumo bandymai su žuvimis, dafnijomis ir dumbliais.

Skaidymo faktoriai

Skaidymo faktorius apibrėžiamas taip:

1 lentelė

Skaidymo faktorius (DF):

Anaerobinis biologinis skaidumas

Ingredientas turi būti priskirtas vienai iš šių junginių klasių:

Aerobinis biologinis skaidumas

Ingredientas turi būti priskirtas vienai iš šių junginių klasių:

Netirpūs neorganiniai ingredientai

Jei neorganinis ingrediento tirpumas vandenyje yra labai mažas arba jis vandenyje netirpsta, tai turi būti nurodyta pateiktoje byloje.

----

(1)  Jei nerasta tinkamų lėtinio toksiškumo duomenų, šios skiltis lieka tuščios. Tokiu atveju TF(lėtinis) yra apibrėžiamas kaip lygus TF(ūmus).

(2)  Galioja bendra taisyklė, kad paraišką licencijai pateikę asmenys turi naudoti sąrašo duomenis. Išimtis – kvapiosios medžiagos ir dažikliai. Jei toksiškumo duomenis pateikia paraišką licencijai padavęs asmuo, šie duomenys naudojami TF apskaičiuoti ir skaidumui nustatyti. Kitaip naudojamos sąrašo vertės.

(3)

(4)

(5)  Visos paviršinio aktyvumo medžiagos arba kiti ingredientai, sudarantys homologų eilę ir atitinkantys bandymo galutinio skaidymo reikalavimą, įtraukiami į šią klasę, neatsižvelgiant į 10 parų laikotarpio kriterijaus atitiktį.

(6)  Neatitinka 10 parų laikotarpio kriterijaus.

Neorganinių ingredientų DF nustatomas pagal stebima skaidymo greitį. Jei ingredientas suskaidomas per 5 paras: DF = 0,05, per 15 parų: DF = 0,15 arba per 50 parų: DF = 0,5.

----

II priedėlis

ANAEROBINIO BIOLOGINIO SKAIDUMO DOKUMENTAI

Jei ingredientų nėra PIDB sąraše, galima taikyti šį metodą reikalingiems dokumentams apie anaerobinį biologinį skaidumą parengti.

Taikomas tinkamas ekstrapoliavimas. Bandymo rezultatai, gauti vienai žaliavai, naudojami struktūriškai giminingų paviršinio aktyvumo medžiagų galutiniam anaerobiniam biologiniam skaidumui ekstrapoliuoti. Jei yra patvirtintas paviršinio aktyvumo medžiagos (arba homologų grupės) anaerobinis biologinis skaidumas pagal PIDB sąrašą (I priedėlis), galima daryti prielaidą, kad panašaus tipo paviršinio aktyvumo medžiaga irgi yra biologiškai skaidi anaerobinėmis sąlygomis (pvz., C12-15 A 1-3 EO sulfatas (PIDB Nr. 8) anaerobinėmis sąlygomis yra biologiškai skaidus, todėl galima daryti prielaidą apie panašų C12-15 A 6 EO sulfato anaerobinį biologinį skaidumą). Jei paviršinio aktyvumo medžiagos anaerobinis biologinis skaidumas yra patvirtintas taikant atitinkamą bandymo metodą, galima daryti prielaidą, kad panašaus tipo paviršinio aktyvumo medžiaga irgi yra biologiškai skaidi anaerobinėmis sąlygomis (pvz., literatūroje pateikti duomenys, patvirtinantys alkilesterių amonio druskų grupei priklausančių paviršinio aktyvumo medžiagų anaerobinį biologinį skaidumą, gali būti panaudoti kaip dokumentai apie panašų kitų ketvirtinių amonio druskų, alkilo grandinėje (-ėse) turinčių esterinių jungčių, anaerobinį biologinį skaidumą).

Daromas anaerobinio biologinio skaidumo atrankos bandymas. Jei reikia daryti naują tyrimą, daromas atrankos bandymas, taikant OECD 311, ISO 11734, ECETOC Nr. 28 (1988 m. birželis) arba lygiavertį metodą.

Daromas mažos dozės skaidumo bandymas. Jei reikia daryti naują tyrimą ir turint su atrankos bandymu susijusių problemų (pvz., slopinimas dėl bandomosios medžiagos toksiškumo), bandymas kartojamas su maža paviršinio aktyvumo medžiagos doze ir skaidymas stebimas matuojant 14C arba darant cheminę analizę. Mažos dozės bandymą galima daryti taikant OECD 308 (2002 m. balandžio 24 d.) arba lygiavertį metodą, jei laikomasi griežtų anaerobinių sąlygų. Daryti bandymą ir interpretuoti jo rezultatus turi nepriklausomas ekspertas.

----

III priedėlis

VEIKSMINGUMO BANDYMO SCHEMA

Veiksmingumo bandymas gali būti laboratorinis arba vartojimo bandymas. Šiuose skyriuose aprašytos abiejų tipų bandymų sąlygos.

1.   Laboratoriniai bandymai

Laboratorinio bandymo tikslas – patvirtinti, kad bandomasis produktas valo vienodai gerai arba dar geriau kaip palyginimui naudojamas etaloninis produktas ir geriau kaip grynas vanduo, be to, patvirtinti, kad bandomasis produktas negadina paviršių, kuriuos valyti jis yra skirtas.

Bendrieji schemos reikalavimai

Bandymo reikalavimai

Dokumentų rengimo reikalavimai

Kompetentingai institucijai turi būti pateikta detali bandymų ataskaita, įskaitant šią informaciją:

Pastabos dėl bandymų

CTTN-IREN bandymas „Plytelėmis išklotų grindų plovimas ir riebalų šalinimas nuo virtuvėje esančių paviršių“ („Washing of tiled floor and grease removal on kitchen surface“) atitinka universaliems valikliams taikomus reikalavimus, jei padidinti bandymų skaičių, visiems atskiriems bandymams naudoti tokį patį nešvarumų kiekį ir įtraukti produktų švelnumo paviršiams įvertinimą. Metodas, aprašytas Danijos vartotojų informacijoje, atitinka reikalavimus universaliems valikliams, jei padidinti kiekvieno produkto bandymų skaičių (Universalių valiklių bandymas, 2004; antraštė danų kalba: „Sådan er universalrengøringsmidlerne testet“;

(www.forbrug.dk/test/testbasen/rengoering/universalrengoerings/saadan-er-de-testet/).

IKW bandymas „Empfehlung zur Qualitätsbewertung für Badezimerreiniger“ (SÖFW-Journal, 129, Jahrgang 3, 2003) atitinka reikalavimus vonios kambario valikliams. IKW bandymas „Rūgštinių tualeto valiklių kokybės įvertinimo rekomendacijos“ („Recomendations for the quality assessment of acidic toilet cleaners“) (SÖFW-Journal, 126, 11-2000) atitinka sanitarinės įrangos valiklių reikalavimus. Metodas, aprašytas Danijos vartotojų informacijoje, atitinka sanitarinės įrangos valiklių reikalavimus (Sanitarinės įrangos valiklių bandymas, 2004; antraštė danų kalba: „Sådan er toiletrensemidlerne testet“;

(www.forbrug.dk/test/testbasen/rengoering/toiletrensemidler/saadan-er-de-testet/).

CHELAB bandymas „Kietųjų paviršių plovikliai. Plovimo efektyvumas“ („Detergents for hard surfaces: washing efficiency“) (CHELAB vidinis bandymo metodas Nr. 0578) atitinka universaliems valikliams taikomus reikalavimus, jei įtraukiamas papildomas bandymas su grynu vandeniu (nededant ploviklio) (www.chelab.it/).

2.   Vartojimo bandymai

Vartojimo bandymo tikslas – parodyti, ar bandomasis produktas valo vienodai gerai arba dar geriau kaip palyginimui naudojamas etaloninis produktas ir ar bandomasis produktas negadina paviršių, kuriuos valyti jis yra skirtas.

Bendrieji schemos reikalavimai

Bandymo reikalavimai

Dokumentų rengimo reikalavimai

Kompetentingai institucijai turi būti pateikta detali bandymų ataskaita, įskaitant informaciją/dokumentus apie:

----